CELEX: 22002D0062
Language: hr
Date: 2002-05-31 00:00:00
Title: Odluka Zajedničkog odbora EGP-a br. 62/2002 od 31. svibnja 2002. o izmjeni Priloga XX. (Okoliš) Sporazumu o EGP-u

11/Sv. 010
            
            
               HR
            
            
               Službeni list Europske unije
            
            
               197
            
         22002D0062
   
               L 238/30
            
            
               SLUŽBENI LIST EUROPSKE UNIJE
            
            
               31.05.2002.
            
         
      ODLUKA ZAJEDNIČKOG ODBORA EGP-a
   br. 62/2002
   od 31. svibnja 2002.
   o izmjeni Priloga XX. (Okoliš) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog XX. Sporazumu je izmijenjen Odlukom Zajedničkog odbora EGP br. 41/2002 od 19. travnja 2002. (1)
               
            
         
               (2)
            
            
               Odluku Komisije 1999/412/EZ od 3. lipnja 1999., o upitniku u vezi s obvezom država članica u pogledu izvješćivanja na temelju članka 41. stavka 2. Uredbe Vijeća (EEZ) br. 259/93 (2), treba inkorporirati u Sporazum,
            
         ODLUČIO JE:
   Članak 1.
   1.   U Prilogu XX. u točku 32.c (Uredbe Vijeća (EEZ) br. 259/93) Sporazumu, prije teksta prilagodbe dodaje se sljedeća alineja:
   
               „—
            
            
               
                  399 D 0412: Odluka Komisije 1999/412/EZ od 3. lipnja 1999. (SL L 156, 23.6.1999., str. 37.).”
            
         2.   U Prilogu XX. u točku 32.c (Uredba Vijeća (EEZ) br. 259/93) Sporazumu, iza teksta prilagodbe dodaje se sljedeće:
   
      „Na temelju Odluke br. 34/2000 od 31. ožujka 2000. Zajedničkoga odbora EGP-a, Lihtenštajn može, za opasan otpad koji se odlaže ili oporablja u Švicarskoj, koristiti švicarsku otpremnicu umjesto standardnih otpremnica u skladu s Odlukom Komisije 94/774/EZ. Objava podataka može slijediti švicarsku klasifikaciju i numeriranje u okviru Odluke Komisije 1999/412/EZ.”
   
   Članak 2.
   Tekstovi Odluke 1999/412/EZ na islandskom i norveškom jeziku, koji se objavljuju u Dodatku o EGP-u Službenog lista Europskih zajednica, vjerodostojni su.
   Članak 3.
   Ova Odluka stupa na snagu 1. lipnja 2002., pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a (3).
   Članak 4.
   Ova se Odluka objavljuje u Odjeljku o EGP-u i Dodatku o EGP-u Službenog lista Europskih zajednica.
   
      Sastavljeno u Bruxellesu 31. svibnja 2002.
      
         
            Za Zajednički odbor EGP-a
         
         
            Predsjednik
         
         P. WESTERLUND
         
      
   
   
      (1)  SL L 154, 13.6.2002., str. 28.
   
      (2)  SL L 156, 23.6.1999., str. 37.
   
      (3)  Ustavni zahtjevi nisu navedeni.